無着庵

無着庵係廣東廣州一間師姑庵，位置喺越秀區德政中路麗水坊50號。呢間庵最早喺1667年起。

名
以前又嗌無着地。「無着」呢個名係由來機禪師改嘅，分別有「清淨無貪著」同「天親法侶」噉解。

史
大清康熙六年，天然和尚個妹來機禪師喺大東門附近嘅麗水坊買咗笪地，起咗呢間庵堂。到道光年嗰時，試過發展到有八房子孫廟。好長一段時間，呢間庵係省城出名嘅尼眾道場。

中華民國時期，政府因要收軍餉而拍賣過呢間嘢。

1986年，政府將間庵交返畀佛教界。廣州市佛教協會請咗寬敬老法師同12位師姑由揚州到廣州主持寺廟，陸續完成重建，重光佛門。

建築
而家呢間庵佔地面積有3千m²，建築面積5千幾m²。

广州无着庵 佛教天地

類:廣州寺院
越秀區宗教建築